Erklärung
Material: papyrus
Place: Arsinoites
Categories: Erklärung (Verzicht)
Mühle (Getreide)
ὑπατείας Φλαουίου Φιλίππου τοῦ λαμπροτάτου 
ἐπάρχου τοῦ ἱεροῦ πραιτωρίου καὶ Φλαουίου Σαλιᾶ 
τοῦ λαμπροτάτου μαγίστρου τῶν ἱππέων Φαμενὼθ ι. 
Αὐρηλία Οὐαλερία θυγάτηρ Ἀλυπίου Αὐρηλίᾳ 
Νεμεσίλλᾳ ὁμογαστρίῳ μου ἀδελφῇ ἀπὸ κώ
μης Φιλαδελφίας τοῦ Ἀρσινοείτου νομοῦ χα. 
ἐπιδὴ λίθον σιτοκόπτην καὶ σιταλετικὴν μη
χανὴν πατρῷα ἡμῶν ὄντα ἐκληρώθη
μεν κἀγὼ μόνη τὸν λίθον ἦρκα καὶ πέπρα
κα εἰς τὸ ἑροῦν μοι μέρος, κατὰ τοῦτο ὁμολογῶ 
μὴ ἔχειν μέρος εἰς τὴν προλεχθεῖσαν σιτα
λετικὴν μηχανήν, ἀλλὰ ξένον με εἶναι 
καὶ ἀλλότριον αὐτῆς καὶ οὐδείς σοι ἐπελεύ
σεται περὶ αὐτῆς, οὔτε ἐγὼ ἡ Οὐαλερία οὔτε τέ
κνα μου οὔτε κληρονόμοι οὔτε ἕτερος οὐδίς 
καὶ ἐξεδόμην σοι τὴν χῖρά μου ταύτην πρὸς 
ἀσφάλιαv. ἡ ὁμολογία κυρία καὶ ἐπερω
τηθεῖσα ὡ[μ]ολόγησα. Αὐρηλία Οὐαλερία 
ἡ προκιμέ[ν]η ἐξεδόμην τὴν ἀσφάλιαν 
τοῦ μὴ ἔχειν μέρος εἰς τὴν μηχανὴν καὶ 
συνευδοκῶ τοῖς ἐνγεγραμμένοις, ὡς πρόκιται. 
Αὐρήλιος Σαραπίων Ἰουλιανοῦ ἀπὸ τῆς Ἀλεξαν
δρείας κατοικῶν ἐν τῇ αὐτῇ κώμῃ ἔγραψα 
ὑπὲρ αὐτῆς γράμματα μὴ εἰδυείης.